Diari Oficial de la Generalitat Valenciana


Sumari del DOGV 5931, del 13-01-2009 (2009/154)

RESOLUCIÓ de 22 de desembre de 2008, de la Conselleria d'Agricultura, Pesca i Alimentació, per la qual es convoquen, per a l'exercici 2009, les ajudes per a la millora de la comercialització, internacionalització i accions en països tercers.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/154


Data del document
:   22-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * transformació alimentària
    * manifestació comercial
    * investigació agronòmica
    * ajuda a l'agricultura
    * indústria alimentària
    * suport econòmic
    * comercialització
    * millora de la producció
    * qualitat del producte
    * indústria agrària
    * estudi de mercat
    * persona jurídica
    * grup d'empreses
    * ajuda pública

RESOLUCIÓ de 22 de desembre de 2008, de la Conselleria d'Agricultura, Pesca i Alimentació, per la qual es convoquen, per a l'exercici 2009, les ajudes per a la millora de la comercialització, internacionalització i accions en països tercers. [2009/154]  
L'Orde 28 de novembre de 2008, de la Conselleria d'Agricultura, Pesca i Alimentació, per la qual es regulen les ajudes per a la millora de la comercialització, internacionalització i accions en països tercers, regula les bases per a la concessió de les esmentades ajudes.   
L'esmentada orde de bases està sotmesa al règim del Reglament (CE) número 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis (DOUE L379, 28.12.2006) i, va ser presentada davant de la Conselleria d'Economia, Hisenda i Ocupació el dia 01.08.2008.  
En l'esmentada orde de bases es preveu que el procediment s'inicie amb la convocatòria.   
Partint d'això, a l'efecte d'inici el procediment de tramitació i del consegüent termini de presentació de sol·licituds a les ajudes adés esmentades, a proposta de la directora general de Comercialització, resolc:  
Primer  
Convocar, per a l'exercici 2009, les ajudes per a la millora de la comercialització, internacionalització i accions en països tercers, regulades per l'Orde 28 de novembre de 2008, publicada en el Diari Oficial de la Comunitat Valenciana, número 5908, de 05.12.2008.  
Segon  
Estes ajudes convocades es concediran a càrrec al programa 762.20, línia T6165000, «Promoció Competitivitat en Mercats».  
Tercer  
D'acord amb el Projecte de Llei de Pressupostos de la Generalitat, la dotació pressupostària estimada serà de cinc-cents noranta-set mil set-cents cinquanta euros (597.750 €).   
Quart  
D'acord amb allò que es preveu en l'Orde de 24 de setembre de 1994, de la Conselleria d'Economia i Hisenda, sobre tramitació anticipada d'expedients de pagament, la concessió de les ajudes estarà condicionada a l'existència, en la Llei de Pressupostos de la Generalitat per a l'exercici 2009, de crèdit adequat i suficient per a això. Els actes dictats en els expedients de despeses anticipades s'entendran condicionats al fet que, al dictar les resolucions de concessió definitiva, subsistisquen les mateixes circumstàncies de fet i de dret que existien en el moment en què van ser produïts aquells actes.  
Quint  
El termini de presentació de les sol·licituds d'ajudes per a la comercialització, internacionalització i accions en països tercers en l'exercici 2009, comença a partir de l'endemà de la publicació d'esta resolució en el Diari Oficial de la Comunitat Valenciana i finalitza el 28 de febrer de 2008.   
Sext  
El termini de justificació de les despeses s'establix fins al 31 d'octubre de 2009, llevat que es determine un termini posterior en la resolució de la concessió de l'ajuda.  
Sèptim  
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Octau  
Contra esta resolució, que posa fi a la via administrativa, es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a partir des de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.   
València, 22 de desembre de 2008.- La consellera d'Agricultura, Pesca i Alimentació: Maritina Hernández Miñana.